ΑΝΑΦΟΡΙΚΗ ΚΑΙ ΠΟΙΗΤΙΚΗ ΛΕΙΤΟΥΡΓΙΑ ΤΗΣ ΓΛΩΣΣΑΣ



Αναφορική λειτουργία

-Η αναφορική λειτουργία της γλώσσας αφορά την πληροφόρηση. Για αυτό το λόγο χρησιμοποιείται η γλώσσα με λογικό τρόπο.
-Αποδίδει με ακρίβεια και σαφήνεια τη σημασία μιας λέξεις 

 -Τηρούνται πιστά οι γραμματικοί και συντακτικοί κανόνες, οι λέξεις διατηρούν την κυριολεκτική τους σημασία.
- Εντοπίζεται κυρίως σε επιστημονικά και δημοσιογραφικά κείμενα, σε εγκυκλοπαίδειες, στα άρθρα και σε αποδεικτικά δοκίμια.
-Ο λόγος είναι αντικειμενικός, το ύφος σοβαρό.

-Η πραγματικότητα παρουσιάζεται ρεαλιστικά.

Ποιητική λειτουργία

- Η ποιητική λειτουργία αφορά τη μορφή που δίνει ο πομπός στη γλώσσα ώστε να συγκινήσει το δέκτη. Επομένως χρησιμοποιείται με συγκινησιακό τρόπο.
- Οι γλωσσικοί κανόνες δείχνουν να μην τηρούνται και οι λέξεις αποκτούν ξεχωριστή σημασία. Οι λέξεις έχουν μεταφορική σημασία και αποκτούν αλληγορικό νόημα.

-Δίνεται  έμφαση στο «πώς» λέγεται κάτι και στη μορφή του μηνύματος. 

-Γίνεται χρήση πολλών σχημάτων λόγου: μεταφορών, εικόνων, προσωποποιήσεων.

-Ο λόγος είναι υποκειμενικός και το ύφος γλαφυρό, πιο ζωντανό και λογοτεχνικό.
-Η σύνδεση των νοημάτων είναι συνειρμική/ 

- Η ποιητική γλώσσα εντοπίζεται κυρίως στη λογοτεχνία και στα στοχαστικά δοκίμια.



Σύγκριση αναφορικής- ποιητικής λειτουργίας

1)στην αναφορική λειτουργία η γλώσσα χρησιμοποιείται με λογικό τρόπο, στην ποιητική με συγκινησιακό

2)στην αναφορική λειτουργία δίνεται έμφαση στο περιεχόμενο του μηνύματος με ακριβή χρήση των γλωσσικών κανόνων, στην ποιητική στη μορφή του μηνύματος και οι γλωσσικοί κανόνες <<παραβιάζονται>>

3) στην αναφορική λειτουργία το περιεχόμενο παρουσιάζεται με αντικειμενικότητα, στην ποιητική με υποκειμενικότητα

4) στην αναφορική λειτουργία σκοπός είναι η ενημέρωση του δέκτη, στην ποιητική η αισθητική του απόλαυση
